**Fagkoordinatormøde/undervisermøde - vedr. studierevision 2023**

**18. januar 2023, Mødelokale 9.1 medicinerhuset**

Aalborg, d. 18. januar 2023

**Fremmødte:** Sinan Said, Christian Nikolaj Petersen, Lene Birk-Sørensen, Brian Kloster, Benedict Kjærsgaard

**Afbud:** Ursula Falkmer, Ole Thorlacius-Ussing, Lene Wohlfahrt Dreyer, Torben Moos, Qiuyue Peng

**Mødeleder:** Sinan Said semesterkoordinator, 2. Semester kirurgi, Kandidatuddannelsen i Medicin

**Referent:** Louise Krarup Andersen, studiesekretær for 1. og 2. semester, Kandidatuddannelsen i Medicin

Dagsorden

1. Er faget tilstrækkeligt dækket og indgår i de sammenhænge, hvor det er nødvendigt og passende?
2. Er der større uhensigtsmæssige overlap, der tager fokus og tid fra ny læring, både internt på bachelor og kandidat, men også imellem bachelor og kandidat

Desuden fokus på:

1. progressionen af det faglige niveau fra 1. semester til 12. semester, gerne også med ekstra fokus på overgangen mellem bachelor og kandidat.
2. De 7 (8) lægeroller – biomedicinske ekspert, kommunikator, samarbejder, leder, sundhedsfremmer, akademiker, professionel, samt den digitale ekspert

**1.Er faget tilstrækkeligt dækket?**

**Lene:** Informerede om at der mangler et emne som mammakirurgi og en underviser hertil. Der er ansat en ny som kunne være en god kandidat hertil. Derfor mener hun at kirurgi skal tænkes mere ind i undervisningen, både mht. cases og ophold, hvor de studerende kan bruge en uge på plastik og en uge på mamma.

**Brian:** Brian synes det kører fint.

**Christian:**

**Benedict:** De ønsker at have studenterne i 2 uger på thoraxkirurgisk afdeling, da de næsten ikke når at falde til og se både lungeoperationer og hjerteoperationer. I øjeblikket er der kun Benedict som lektor og kun som halvtids på afd T, hvor der tidligere var dels en fuldtids professor og en fuldtids lektor udover Benedict. De håber på nye ansættelser indenfor det næste år. Det giver en begrænsning i antal eksaminer de kan afholde, mens caseundervisning i stort omfang klares af PhD studerende.

**2. Er der uhensigtsmæssige overlap?**

Fra kandidatens side var der var generel enighed om at overlap ikke 100% kan undgås og dem der er minimale og acceptable.

Da ingen fra bacheloren var til stede, har vi ingen input den vej fra.

**3 + 4. Der var ingen kommentarer udover alle er bevidste om det**

**Generelt på mødet:**

Vi aftalte på mødet at alle cases fra moodle skulle sendes rundt til alle underviserne. Dette som en mulighed for at tjekke om der skulle være overlap nogen steder.

Christian havde to gode links som bliver lagt i pensumbeskrivelsen samt på Moodle, så de studerende kan få glæde af det.

**Herunder er hvad de afdelinger der ikke kunne deltage i mødet siger. Det er forskelligt hvordan de er gået til opgaven. Nogle med fritekst andre med svar på spørgsmål. Nedenstående er modtaget på mail**:

**Salome (Reuma):**

Vi synes egentlig, at det fungerer super godt med de kliniske ophold, case-undervisning og forelæsninger på sidste semester. Vi oplever heller ikke store huller eller mangler hos de studerende.

Hvis vi skal pege på mindre problemer, kunne vi som reumatologer godt være mere omkring anatomien på bachelor-delen. Kunne vi evt. være med i enkelte timer på bachelordelen med fokus på anatomi fra reumatologens synspunkt? Kan være motiverende, når man skal huske en masse udenad, hvis det sættes i sammenhæng med patienter og klinik. Det er blot et tilbud og ingen krav fra vores side.

**Søren Kold (Orto): Dette er allerede sendt til Helene**

* *Der er emner/elementer, der ikke dækkes i studieordningen på nuværende tidspunkt, som du savner for at kunne dække dit speciale tilfredsstillende?*

ANATOMI i bevægeapparat dækkes, men er i tvivl om indholdet af denne anatomi undervisning. Vigtigt med en basal viden inden for anatomi så der kan bygges klinisk viden ovenpå.

* *Der er emner/elementer I underviser i, der er placeret uhensigtsmæssigt dvs. fx bør placeres tidligere eller senere på studiet, eller i sammenhæng med et andet speciale?*

NEJ

* *Har du observeret grundlæggende/basale faglige mangler generelt (ikke individuelt) hos medicinstuderende?*

JA, der mangles basal viden indenfor bevægeapparatets anatomi. Herudover vil det være ønskeligt med en supplerende viden i anvendt anatomi indenfor bevægeapparatet.

* *Hvad forventes kendt fra bacheloruddannelsen, som et specifikt udgangspunkt for jeres undervisning?*

ANATOMI i bevægeapparatet.

**Generelt fra orto (Sten Rasmussen):**

Relevante emner at diskutere er:

Klinisk relevant anatomi er en gammel traver

Bedre forståelse af mødepligt/obligatorisk undervisning

Bedre forståelse af sundhedsvæsenets sammensætning og ledelsesstruktur

Det er en akademisk uddannelse og ikke kun et håndværk – der mangler en bedre forståelse at behandlingen skal være evidens baseret og at det ikke er et 8-16 job med 24/7!

**Sinan Said (orto):**

Siden den mundtlige eksamen kun afholdes efter 2. semester kandidat og ikke igen på deres sidste år, kan man så ikke dele eksamenstiden således at studenten får 45 min (i sted for 1 time) forberedelse og eksaminator får 45 min eksamen (i sted for 30 min).

**Herunder indsættes tilsendt dokument fra Torben Moos (bacheloruddannelsen)**

Torben har forslag til ændringer på følgende moduler: 3.1, 5.3 og 5.2 – se herunder:

***3.1 Nervesystemet og bevægeapparatet I***

*Medicinsk ekspert/lægefaglig*

Nuværende:

* Beskrive centralnervesystemets og det perifere nervesystems embryologi, histologi og anatomi
* Redegøre for det perifere nervesystems funktionelle integration med centralnervesystemet
* Redegøre for nervesystemets fysiologi, herunder den synaptiske transmission og axon-potentialets udbredning
* Identificere centrale neurotransmittere, beskrive deres syntese og virkning på respektive receptorer
* Redegøre for basale principper i centralnervesystemets biokemi
* Redegøre for typer og virkning af farmaka på det autonome nervesystem
* Redegøre for anatomi, histologi, embryonale udvikling og fysiologi af hjernenerverne, herunder

sanseapparatet

* Redegøre for kraniets og rygsøjlens anatomi
* Redegøre for embryologi, histologi og anatomi

# Forslag til ændring:

1: Fra Studieordningens 5.3 overføres: ”Beskrive de fysiologiske og psykologiske aspekter af smerte i bevægeapparatet”

2: Af læringsmål ændres der til: ”Hjernenerverne (alle 12) skal man kunne i deres hele forløb” på 3.1, og ikke som nu hvor hjernenerverne 5,7,9,10,11,12 kun skal kunne til passage af kraniets huller. Derved følges alle hjernenerver ”helt ud” til deres terminalområde.

3: Til gengæld overføres der til 5. semesters 5.3 (velvidende at dette fremadrettet kun doseres for medicinstuderende) punktet fra Studieordningen: ”Redegøre for rygsøjlens anatomi” som derfor fjernes fra 3.1

Øvrig begrundelse:

Jeg vurderer at der er tale om en 1:1 ombytning, og læsebyrden på kurserne 3.1 og 5.3 ændres derfor ikke, men der vil være mulighed for mere fokuseret at koncentrere sig emnerne.

Der afkræves en del viden om rygsøjlens anatomi på det nuværende 3.1. Ved at overføre dette til

5.3 vil viden om columnas opbygning, ledforbindelser og nerverøddernes udspring og anatomi bedre kunne beskrives med anvendelse af korrekt nomenklatur. Desuden vil columnas enkelte knogledele vil passe bedre ind i sammenhæng med udspring, insertion og virkning på columna af muskler med virkning på columna vertebralis.

Ved at følge alle hjernenerver ”helt ud” til deres terminalområde opnås sammenhæng med den kliniske undervisning, hvor den kliniske undersøgelse af alle 12 hjernenerver, incl. deres terminalområder allerede er en del af pensum for den kliniske anatomi på 3.1.

***5.3 Nervesystemet og bevægeapparatet II***

*Medicinsk ekspert/lægefaglig*

* Redegøre for hovedet og halsens anatomi
* Redegøre for bevægeapparatets anatomi
* Beskrive væsentlige bevægelsesindskrænkninger hos patienter med lidelse i bevægeapparatet
* Beskrive patofysiologien bag udvalgte medicinske og kirurgiske tilstande i bevægeapparatet
* Beskrive de fysiologiske og psykologiske aspekter af smerte i bevægeapparatet
* Redegøre for farmakologisk og ikke-farmakologisk behandling af smertetilstande i bevægeapparatet

# Forslag til ændring:

Kursets navn ændres til: **”5.3 BEVÆGEAPPARATET II”**

Disse emner overføres til 3.1 som beskrevet ovenfor dels for at forsimple undervisningen i hjernenervernes perifere forløb, dels for at styrke undervisningen i det normale nervesystems fysiologi:

* Det perifere forløb af hjernenerverne 5,7,9,10,11,12 overføres til blok 3.1
* ”Beskrive de fysiologiske og psykologiske aspekter af smerte i bevægeapparatet”

Til gengæld ”modtages” fra 3.1:

Columnas makroskopiske anatomi

Øvrig begrundelse:

Mens der er generel tilfredshed med undervisningen i modul 5.3 er der dog klager over et meget stort curriculum. Ved at justere som foreslået ovenfor vil ”neuro-delen” udgå fra dette kursus fraset den detaljerede viden om de perifere nervers forløb i bevægeapparatet. Samlet vil dette gøre det muligt at fokusere rendyrket på bevægeapparatets anatomi og relaterede klinik, og det vil virke indlæringsmæssigt mere naturligt at skulle læse på rygsøjlens knogler og ledforbindelser, her hvor nerverøddernes udspring og nærliggende muskulatur alligevel beskrives.

***5.2 Den aldrende patient***

*Medicinsk ekspert/lægefaglig*

* Redegøre for aldersforandringer i udvalgte organsystemer
* Beskrive, hvorledes aldring påvirker funktionsevne og psykologi
* Beskrive årsager og komplikationer til fald hos ældre
* Redegøre for ændringer i medicinomsætning og -effekt som følge af aldring
* Redegøre for patofysiologi og behandling af cerebral iskæmi
* Redegøre for ætiologi, diagnostik og behandling af demens og neurodegenerative sygdomme
* Beskrive, hvorledes den aldrende patient kan udvise atypisk sygdomsmanifestation

*Ledelse/administration/organisation*

* Redegøre for implementering af evidens-baseret behandling i relation til apopleksi
* Redegøre for de sundhedsøkonomiske aspekter ved hoftebrud
* Beskrive den tværfaglige indsats i forhold til den ældre medicinske patient

# Forslag til ændring:

Kursets titel ændres til: **”5.2 DEN ALDRENDE PATIENT OG NERVESYSTEMET II”**

Begrundelse:

Man har indsat flere relevante emner relateret til aldring og patologi i nervesystemet.